Fare for vulkanutbrudd i Chile
Kraftig røyk har begynt å stige opp fra vulkanen Copahue, som ligger nesten på grensa til Argentina, rundt 500 kilometer sør for hovedstaden Santiago. - Alt tyder på at det er startet en prosess som kan føre til et utbrudd, sier Chiles innenriksminister Andrés Chadwick. I tillegg til tre kraftige røyksøyler har det vært flere hundre mindre jordskjelv i området siden søndag. 2250 mennesker på chilensk side av grensa og 900 mennesker på argentinsk side i provinsen Neuquen har fått ordre om å evakuere innen 48 timer.
Flere tusen mennesker som bor i området rundt en vulkan i det sørlige Chile, har fått ordre om å evakuere på grunn av fare for utbrudd.